Гледао сам...
Алекса Шантић 

Гледао сам младу зору,
Када јутром исток краси,
И румено лице своје
Купа мора у таласи.

Пред чаробним ликом њеним,
Пред зрацима силне моћи -
Дрхти, стрепи, пада, бјежи,
Ишчезава тавна ноћи.

Па и мени кад се смркне,
Кад ми болест груди слама -
Ја погледам тебе, зору,
И с душе ми бјежи тама.

Срце плане врелим жаром,
И нада се дигну двори,
Па тад кликнем: "Пјевај, срце,
Та пред тобом зора зори!"
У Дубровнику, 1890.
Шантићеве песме 1890.